Terwyl Hy 'n keer saam met hulle aan tafel was, het Hy hulle beveel: "Moenie van Jerusalem af weggaan nie, maar bly wag op die gawe wat die Vader belowe het, soos julle van My gehoor het." (Hand 1:4)
Jesus vra van sy volgelinge om in Jerusalem te bly wag op die gawe wat sy Vader beloof het. Indien hulle nie na Hom geluister het nie, sou hulle nie daar gewees het met die uitstorting van die Heilige Gees nie.
Toe iemand vir die woestynvader Abba Anthony gevra het wat 'n mens moet doen om vir God plesier te verskaf, het hy gesê daar is drie dinge. Die eerste twee is vanselfsprekend: dat ons altyd bewus sal wees van God se teenwoordigheid en dat ons sy Woord moet gehoorsaam. Die laaste een is egter heel verrassend: dat ons nie behoort weg te gaan van die plek waar ons ons op die oomblik bevind nie.
Miskien is jý op die oomblik in 'n dorp, werk of huwelik vasgevang wat nie vir jou wil uitwerk nie. Dalk is jy hier aan die begin van die jaar lus om jou tentpenne uit te trek en iewers anders heen te verkas. Luister dan na Abba Anthony se raad: Bly waar jy is. Dit is dalk die plek waar die Here jou vanjaar wil gebruik, alhoewel jy op die oomblik nie daar gelukkig is nie.
Vra God om jou van jaar op 'n spesiale manier te gebruik, net daar waar jy op die oomblik is.
Here, ek is jammer dat ek so ontevrede met my omgewing en my omstandighede is. Maak my gewillig om hier waar ek is deur U gebruik te word. Amen
Sewe voor sewe: Koop die tyd uit
Ursula · 5 jare gelede
Thank you, I always enjoy your word for the day but who is 'abba Anthony'?
Hy was een van die Egiptiese Woestynvaders. Daar word soms verkeerdelik na hom verwys as die "eerste monnik". Lees hier meer: http://en.wikipedia.org/wiki/Anthony_the_Great